พบปะคนใหม่ๆ ตามสถานที่ที่คุณมักไป ออกนอกเส้นทางเพื่อเจอคนใหม่ๆ บ้าง
รายการของธุระปะปังที่คุณต้องทำทุกอาทิตย์อาจรวมถึงการไปร้านของชำ เติมน้ำมันรถ หรือไปร้านขายยา แม้ว่ากิจกรรมเหล่านี้เป็นแค่กิจวัตรธรรมดาๆ แต่ก็เกิดในสถานที่ที่เหมาะกับการพูดคุยกับคนใหม่ๆ ที่น่าสนใจ ครั้งหน้าขณะยืนรอคิวหรือเดินเลือกของในช่องเดียวกันกับใครอีกคนหนึ่ง ให้เดินออกไปคุยกับเขาเลย  ตั้งเป้าว่าจะคุยกับคนใหม่ๆ กี่คนทุกครั้งที่คุณออกไปข้างนอก เช่น อย่างน้อยก็พยายามกล่าว "สวัสดี" กับคนที่ไม่รู้จักสามคนแต่ละครั้งที่ออกไปทำธุระ อย่าคิดว่าคุณจะต้องสนทนาเป็นจริงเป็นจัง แค่ทักทายและถามคำถามทั่วๆ ไปก็เพียงพอต่อการเริ่มบทสนทนา หากคนๆ นั้นสนใจคุณ และคุณกับเขาเข้ากันได้ดี บทสนทนาจะดำเนินไปตามธรรมชาติด้วยตัวเอง การไปทำงานหรือไปเรียนเป็นสิ่งที่ยังไงคุณก็ต้องทำ การใช้ขนส่งมวลชนเท่ากับการยิงปืนนัดเดียวได้นกสองตัว การนั่งหรือยืนข้างๆ คนไม่รู้จักกันบนรถเมล์ รถไฟ หรือรถไฟใต้ดินนั้นเป็นข้ออ้างชั้นดีในการเริ่มคุยกับใครสักคน นอกจากนี้ ถ้าคุณเจอคนที่ถูกใจคุณมากๆ มันก็มีโอกาสที่คนเหล่านี้จะใช้รถสาธารณะเดิมๆ เวลาเดิมๆ นั่นหมายความว่าคุณจะมีโอกาสที่จะพบคนเหล่านั้นอยู่บ่อยๆ หากคุณต้องเรียนหรือมีงานต้องทำ หรือแค่อยากอ่านหนังสือ ก็ลองออกไปทำนอกบ้านแทนสิ ไปสวนธารณะใกล้บ้าน ตั้งแคมป์ และออกเที่ยวเล่นกับคนอื่นๆ ที่มีกิจกรรมเหมือนกันกับคุณ หากคุณมีกิจกรรมเดียวกันกับคนแปลกหน้าที่อยู่แถวๆ นั้น ก็เริ่มคุยกับเค้าซะเลย! คุณเจอคนหน้าเดิมๆ ในชั้นเรียนหรือที่ทำงานอยู่เรื่อยๆ แต่ไม่เคยคุยกันมาก่อนเลยรึเปล่า? โอกาสอันดีที่จะได้พบกับคนใหม่ๆ มาอยู่ตรงหน้าคุณแล้วล่ะ เข้าหาคนที่คุณเจออยู่บ่อยๆ เริ่มพูดคุย และออกจากสถานะ 'คนแปลกหน้า' ที่เป็นอยู่ ณ ตอนนี้เสียที ถ้าคุณวางแผนไว้แล้วว่าจะไปร่วมสังสรรค์หรือไปปาร์ตี้ที่จัดโดยเพื่อนหรือสมาชิกในครอบครัว พยายามอย่าทำตัวเป็นแค่ดอกไม้ริมทาง แม้คุณอาจจะรู้จักคนในงานหลายต่อหลายคนหรือเกือบทุกคนแล้ว ยังไงคุณก็ควรออกมาจากเกราะและพูดคุยกับคนในงานบ้าง ถ้าคุณออกไปเดิน วิ่ง หรือขี่จักรยาน ลองย้ายที่ออกกำลังกายไปที่ใหม่ๆ บ้าง แค่พาสุนัขไปเดินที่สวนสาธารณะแถวบ้านก็เป็นวิธีง่ายๆ วิธีหนึ่งที่จะช่วยให้คุณได้เจอผู้คน ออกกำลังกายในที่สาธารณะหน่อยจะได้เจอคนที่มีกิจกรรมเหมือนคุณ ให้ออกกำลังกายในที่สาธารณะมากขึ้นเพื่อทำความรู้จักกับคนอื่นๆ ที่ทำสิ่งเดียวกันกับคุณ ไม่มีอะไรจะเป็นตัวช่วยเริ่มบทสนทนาได้ดีกว่าการมองหาหนังสือประเภทเดียวกันพร้อมๆ กับใครอีกคนหนึ่ง หากคุณเป็นคนคลั่งไคล้วรรณคดีและมักแวะห้องสมุดหรือร้านหนังสือประจำ ให้แวะโดยมีเป้าหมายคือการได้หนังสือใหม่ๆ และการเข้าสังคมด้วย มีหลายๆ เมืองที่มีวงดนตรีดีๆ มาเปิดการแสดงโดยไม่เสียค่าใช้จ่าย หากคุณรักดนตรี หาคนที่สนใจสิ่งเดียวกันไปดูคอนเสิร์ตฟรี ออกไปคอนเสิร์ตเร็วสักนิดและอยู่ให้นานสักหน่อยเพื่อพูดคุยกับแฟนดนตรีเกี่ยวกับการแสดงที่คุณตั้งใจจะดู ถ้าคุณมีความรักที่จะทำกิจกรรมบางอย่างหรือองค์กรอะไรสักอย่าง เพิ่มงานให้ตัวเองด้วยการช่วยสังคมและพบคนใหม่ๆ ที่มีความสนใจเหมือนๆ กัน อาสาทำงานให้กับงานชุมชนที่จัดเป็นประจำ แล้วคุณจะได้พบกับคนใหม่ๆ มากมายโดยไม่ต้องเสียสตางค์ แม้คุณจะไม่ใช่คนประเภทที่จะเข้าร่วมชมรมในโรงเรียนหรือมหาวิทยาลัยแต่ก็ไม่มีอะไรจะมาขวางคุณในตอนนี้แล้วล่ะ! เข้าร่วมชมรมที่คุณสนใจ – ชมรมวิ่ง ชมรมหนังสือ ชมรมกีฬา ชมรมอะไรก็ได้ที่สะดุดตาคุณ งานพบปะสังสรรค์เหล่านี้เต็มไปด้วยผู้คนที่คุณสามารถแชร์สิ่งที่คุณและพวกเขาสนใจเหมือนกันจะทำให้บทสนทนาไหลลื่นขึ้น ไม่ว่าจะเป็นกีฬาระดับมัธยมปลายหรือเมเจอร์ลีก ที่ที่มีการแข่งกีฬาจะเต็มไปด้วยผู้คน กีฬาระดับมัธยมมักเปิดให้ชมโดยไม่เสียค่าใช้จ่าย และที่นั่งคนดูก็เต็มเสมอ การถกกันเรื่องการแข่งขันเป็นข้ออ้างง่ายๆ ที่จะเริ่มบทสนทนาใหม่ๆ หากแค่ดูกีฬายังไม่พอ ก็เข้าร่วมทีมกีฬาชายหญิงในท้องถิ่นด้วยซะเลย คุณจะได้ออกกำลังกาย ได้สนุก และถูกบังคับให้เจอคนใหม่ๆ ทั้งเพศเดียวกันและเพศตรงข้ามไปโดยปริยาย ลองดูว่ามีทีมกีฬาในท้องถิ่นทีมไหนที่กำลังหาสมาชิกใหม่อยู่และก็เริ่มเล่นเลย! มีหลายเหตุผลที่งานสัมมนาเป็นที่ที่เหมาะเจาะ เพราะคุณจะได้ทั้งข้อมูลที่มีประโยชน์มากมาย แถมยังฟรีอีกต่างหาก และยังเป็นโอกาสอันดีในการทำความรู้จักคนที่มีความสนใจคล้ายๆ กันด้วย ลองหาดูว่าร้านค้า มหาวิทยาลัย หรือธุรกิจใดจัดสัมมนาที่คุณอาจสนใจ เมื่อไปแล้วก็ให้อยู่ต่อเพื่อพูดคุยเกี่ยวกับงานหลังจากจบสัมมนา นั่นเป็นโอกาสที่เหมาะเจาะที่สุดในการพบปะคนใหม่ๆ หากคุณเชื่อเรื่องสิ่งศักดิ์สิทธิ์หรือเป็นสมาชิกของกลุ่มทางศาสนาก็จงใช้มันให้เป็นประโยชน์ ไปโบสถ์/วัดใหม่ๆ หรือไปงานพบปะสังสรรค์ใหญ่ๆ แถวบ้านบ้าง การแลกเปลี่ยนความเชื่อกับคนรอบๆ กายจะช่วยให้การเข้าหาคนใหม่ๆ ง่ายสบายมากขึ้น อีกทั้งคุณก็รู้อยู่แล้วว่าคุณเข้ากับคนเหล่านี้ได้มากกว่าใครก็ไม่รู้ที่เดินอยู่ตามถนน ปัจจุบันนี้คลาสเรียนเต้นที่ไม่เสียค่าใช้จ่ายมีมากมาย และผู้คนก็ต่างแห่แหนไปลงเรียนเต้นรำกัน ลองไปเต้นสวิงหรือเต้นสแควร์ในชุมชนของคุณ หรือไปคลับที่คนต่างมาเพื่อเต้นรำกัน หากคุณไม่ตะขิดตะขวงใจที่จะเต้นต่อหน้าคนอื่น คุณก็ต้องกล้าที่จะทำความรู้จักกับคู่เต้นของคุณสิ อยู่ๆ ก็เพิ่งรู้ว่าเพื่อนหรือคนรู้จักเป็นเจ้าภาพจัดงานปาร์ตี้หรอ? อย่าเลี่ยงงานสังคม – เข้าไปร่วมสนุกซะ!  โดยเฉพาะอย่างยิ่งงานปาร์ตี้ที่มีแต่คนไม่รู้จักเป็นอะไรที่เหมาะมากกับการพบคนใหม่ๆ อีกอย่าง ปาร์ตี้ที่จัดโดยเพื่อนมักจะฟรี มีแต่ได้กับได้ทั้งสองฝ่าย หากคุณกำลังมองหาคนใหม่ๆ ทำไมไม่เลือกทางที่สะดวกโดยการขอให้เพื่อนช่วยนัดแนะล่ะ? วางแผนไปที่ที่เพื่อนของคุณสามารถพาอีกคนไปด้วย หรือออกไปเที่ยวเล่นกับคนใหม่ๆ ซึ่งทั้งคุณและเพื่อนต่างรู้จัก
เข้าหาผู้คนเวลาไปทำธุระ. ใช้ขนส่งมวลชน. ทำงานนอกบ้าน. รู้จักคนแปลหน้าที่เห็นกันบ่อยๆ. คุยกับคนหน้าใหม่ๆ เวลาไปออกงาน. ออกกำลังกายที่ใหม่ๆ บ้าง. ไปห้องสมุดหรือร้านหนังสือ. ไปดูคอนเสิร์ตฟรี. ทำงานอาสาสมัครให้กับกลุ่มที่คุณชอบ. เป็นสมาชิกชมรม. ไปดูกีฬาในชุมชน. ร่วมทีมกีฬาท้องถิ่น. เข้าฟังสัมมนาที่ไม่เสียค่าใช้จ่าย. ร่วมกิจกรรมทางศาสนา. หัดเรียนเต้น. ไปปาร์ตี้. คุยกับเพื่อน.
https://www.wikihow.com/Find-People-for-Free https://www.wikihow.com/Find-People-for-Free
Finding New People in Places You Already Go Going Out of Your Way to Find New People